Hemm ċans li l-Prim Ministru Iżraeljan Benjamin Netanyahu ma jiksibx biżżejjed siġġijiet sabiex jifforma Gvern ġdid. L-ewwel indikazzjonijiet juru li l-partit ta' Netanyahu, Likud kapaċi jaqa' lura b'seba' siġġijiet u ma jilħaqx il-massimu ta' wieħed u sittin siġġu minn mija u għoxrin fil-Knesset, il-Parlament tal-Iżrael. Intant Netanyahu rringrazzja lill-partitarji tiegħu u qalilhom li l-partit tiegħu tal-Likud huwa l-akbar partit fl-Iżrael u mistenni jifforma koalizzjoni ta' partiti tal-lemin estrem. Il-partit tal-lemin estrem l-ieħor, Yamina mmexxi minn Naftali Bennett, eks alleat ta' Netanyahu mistenni jiddetermina min se jikseb il-maġġoranza biex jifforma Gvern ta' koalizzjoni f'pajjiż fejn f'sentejn saret ir-raba' elezzjoni. Netanyahu għamel kampanja elettorali jisħaq fuq il-programm ta' tilqim b'saħħtu li kellu l-pajjiż kontra l-Covid-19. Ir-riżultat tal-elezzjoni mistenni jiddetermina wkoll il-kors tar-relazzjonijiet bejn il-Lhud u l-Palestinjani.